**Nr. 714 / 15.07.2015**

**ANUNT**

Casa Corpului Didactic Cluj, în parteneriat cu S.C. ARINI SRL organizează în perioada septembrie-octombrie 2015 programul de formare acreditat **,,Managementul calităţii şi performanţa educaţională în sistemul de învăţământ preuniversitar”.**

**Grupul țintă** este format din cadre didactice și personal didactic auxiliar (secretare, administratori financiari, bibliotecari, informaticieni) din învățământul preuniversitar.

Programul are drept scop creşterea calităţii actului educaţional prin dezvoltarea de competenţe în vederea monitorizării, evaluării calităţii procesului educaţional şi elaborarea documentelor organizaționale.

Programul de formare **are 60 de ore cu 15 credite profesionale transferabile** și a fost acreditat prin OM 3365 din 29.04.2014.

Programul de formare își propune să găsească punctele comune între cele două acte normative, LEGEA nr. 87/2006 pentru aprobarea Ordonanţei de urgenţă a Guvernului nr. 75/12.07.2005 privind asigurarea calităţii educaţiei și Ordinul MFP nr. 946/2005 privind asigurarea controlului intern managerial, în scopul eficientizării activităților desfășurate pentru realizarea unui management al calității performant.

Pentru înscriere accesați linkul <https://docs.google.com/forms/d/1V4MQaNkqIfjzX4Nkz2_Mf_DUwEFXGMBnHMoc_OpEP6Q/viewform>

Perioada de inscriere: 15 iulie – 30 august 2015

Taxa de participare la acest program de formare este de 380 lei/cursant, care se achită în două tranșe (prima jumătate la începutul cursului, iar cealaltă jumătate înaintea susținerii evaluarării finale).

Achitarea taxei de participare, se poate face în numerar la sediul Casei Corpului Didactic Cluj (Cluj-Napoca, Str. Septimiu Albini nr. 91), la sediul S.C. ARINI SRL (Cluj Napoca, Str. Teodor Mihali nr.2, Bl.18, Sc.1, Ap.1) sau prin ordin de plată sau mandat poștal în contul RO49BTRL01301202832276XX (Banca Transilvania) sau RO55TREZ2165069XXX015700 (Trezoreria Cluj).

În cazul în care optați pentru plata prin poștă/ bancă, vă rugăm să specificați numele dumneavoastră și mențiunea ,,Curs\_ Managementul calitatii”.

TERMEN LIMITĂ DE ÎNSCRIERE ȘI DE ACHITARE A TAXEI: 30 august 2015 .

Persoană de contact: Pompilia Herman, [pompiliaherman@yahoo.com](mailto:pompiliaherman@yahoo.com), mobil 0733661213.

Director Casa Corpului Didactic Cluj,

prof. Mihaela Popescu Responsabil program,

prof. metodist Pompilia Herman